Chlosyne

Chlosyne er en slekt av sommerfugler som tilhører gruppen rutevinger (Melitaeini) i den artsrike familien flikvinger (Nymphalidae). De er stort sett ganske små, brun- eller gulaktige sommerfugler, ofte med mørkt nettmønster på vingene. Alle de 26 kjente artene er amerikanske.

 Utseende 

Ganske små (vingespenn 25 – 40 mm) sommerfugler, relativt spinkelt bygde. Som hos de aller fleste flikvinger er frambeina reduserte. Vingene er avrundede, ikke flikete langs ytterkanten. Fargen kan variere en god del men Chlosyne-artene har vanligvis brunlig grunnfarge med gule eller oransje tegninger. Noen har også oransje grunnfarge. Bakvingenes underside har ofte vekselvise hvite og brunlige tverrbånd, kantet med svart. Larvene er dekket med torner, puppene knudrete.

 Levevis 
Rutevingene er ikke spesielt sterke flygere, og de fleste artene er nokså stedbundne med små, lokale kolonier. De finnes særlig på blomsterenger. Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr. De overvintrer som larver.
Denne slekten kan bruke mange ulike planter som næring, blant annet fra akantusfamilien og kurvplantefamilien.

 Utbredelse 
Slekten er utbredt i både Nord-, Mellom- og Sør-Amerika.

 Systematisk inndeling 

Slekten blir delt opp i artsgrupper som trolig representerer monofyletiske grupper.

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Nymphalinae Swainson, 1827
 rutevinger, Melitaeini Newman, 1869 
 Chlosynina 
 Slekten Chlosyne Butler, 1870
 lacinia-artsgruppen:
 Chlosyne californica (Wright, 1905)  
 Chlosyne definita (Aaron, [1885]) 
 Chlosyne ehrenbergii (Geyer, 1833) 
 Chlosyne endeis (Godman & Salvin, 1894) 
 Chlosyne erodyle (Bates, 1864) 
 Chlosyne janais (Drury, [1782]) 
 Chlosyne gaudialis (Bates, 1864) 
 Chlosyne hippodrome (Geyer, 1837) 
 Chlosyne lacinia (Geyer, 1837) 
 Chlosyne marina (Geyer, 1837) 
 Chlosyne melanarge (Bates, 1864) 
 Chlosyne narva (Fabricius, 1793) 
 Chlosyne rosita Hall, 1924 
 charidryas-artsgruppen:
 Chlosyne acastus (Edwards, 1874) 
 Chlosyne gabbii (Behr, 1863) 
 Chlosyne hoffmanni (Behr, 1863) 
 Chlosyne palla (Boisduval, 1852)  
 Chlosyne whitneyi (Behr, 1863) 
 harrisii-artsgruppen:
 Chlosyne harrisii (Scudder, 1864) 
 Chlosyne gorgone (Hübner, 1810) 
 Chlosyne nycteis (Doubleday, [1847]) 
 thessalia-artsgruppen:
 Chlosyne cyneas (Godman & Salvin, 1878) 
 Chlosyne leanira (C. & R. Felder, 1860) 
 Chlosyne theona (Ménétriés, 1855) 
 usikker plassering:
 Chlosyne fulvia (Edwards, 1879) 
 Chlosyne kendallorum Opler, 1999

 Kilder 
 Wahlberg, N. og Brower, A.V.Z.(2006) Chlosyne på Tree of life
 Markku Savela's Lepidoptera and some other life forms: Sjekkliste over artene. Hentet 1.1. 2012

 Eksterne lenker 


Kategori:Nymphalinae
Kategori:Sommerfugler formelt beskrevet i 1870
Kategori:Dyr formelt beskrevet av Arthur Gardiner Butler